stanford-oval/wikipedia huggingface dataset:
Cephenemyia

| Cephenemyia |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Neoptera
Lahko::  Kaksisiipiset Diptera
Alalahko::  Kärpäset Brachycera
Heimo::  Kiiliäiset Oestridae
Alaheimo::  Oestrinae
Suku::  Cephenemyia  Latreille, 1818
Infobox OKNimi-testi OK: 
Cepehenemyia on kiiliäiskärpästen heimoon kuuluva suku, jonka lajit ovat erikoistuneet loisimaan erityisesti hirvieläinten nenässä, nielussa ja nenäonteloissa.
Cephenemyia-suvun lajit ovat kookkaita, karvaisia kärpäsiä, jotka saalistajia hämätäkseen muistuttavat ulkoasultaan kimalaisia. Naaraat munivat isäntäeläimen turpaan, mistä eläimen lämpö, kosteus ja syljen kemialliset aineet johdattavat toukat isäntäeläimen nenäonteloon. Toukat ovat kiusallisia ja aiheuttavat limaneritystä mutteivät muodosta merkittävää terveysuhkaa isännälleen, lukuun ottamatta erittäin runsaan toukkajoukon mahdollisesti aiheuttamaa tukehtumisriskiä. Cephenemyia-infektio ei vaikuta millään tavalla isäntäeläimen lihan syömäkelpoisuuteen.
Suomessa suvun kärpäsistä esiintyy poronnenäsaivartaja eli saulakka eli nokkapaarma (Cephenemyia trompe), hirvennenäsaivartaja (Cephenemyia ulrichii) sekä metsäkauriilla loisiva Cephenemyia stimulator.
Aiheesta muualla

Poron loiset (Arkistoitu – Internet Archive) University of Northernn British Columbia, Kanada
| --- | --- |
Taksonitunnisteet:  Wikidata: Q4355273  BOLD: 171069  BugGuide: 260374  CoL: 3KJW  EoL: 79877  EPPO: 1CEPMG  Fauna Europaea: 140900  Fauna Europaea (new): f8c3a66b-b2de-4ef7-b591-98cb1c3449ce  GBIF: 1587314  iNaturalist: 245918  IRMNG: 1063482  ITIS: 151790  NBN: NBNSYS0000131371  NCBI: 170894  Open Tree of Life: 825503  Plazi: 3B4C4DAD-F9A9-1758-F20B-1B9228C4093B  ZooBank: 7E4BCA1B-DBF4-467E-BC28-383B7DD0F764
Mä haluun viihdyttää (kappale)

| ”Mä haluun viihdyttää” Kikka |
| --- | --- | --- |

Singlen tiedot
 Albumilta: Mä haluun viihdyttää
 A-puoli: ”Mä haluun viihdyttää”
 B-puoli: ”Ei kauniimpaa voi todella tietää”
 Äänitetty : tammikuu 1989
 Julkaistu: kesäkuu 1989
 Formaatti: LP, digitaalinen lataus
 Tekijä(t): Veikko Samuli (säveltäjä) Juha Vainio (sanoittaja)
 Tuottaja(t): Veikko Samuli ja Juha Vainio
 Tyylilaji: pop
 Kesto: 04.14
 Levy-yhtiö: AXR (Audiovox Records)
Kikka muut singlet
|   | ”Mä haluun viihdyttää” 1989 | ”Tiedän hyvää sen tekevän meille” 1990 |
Mä haluun viihdyttää on suomalaisen iskelmälaulajan Kikan esikoissingle. "Mä haluun viihdyttää" on Kikan debyyttialbumin Mä haluun viihdyttää ensimmäinen single. Stock Aitken Watermanin (SAW) tuottamasta Kylie Minoguen hitistä "Got to Be Certain" lainaava kappale levytettiin Juha Vainion ja Veikko Samulin tuottamana tammikuussa 1989. Sinkun B-puolella on niin ikään ”sawmainen” "Ei kauniimpaa voi todella tietää".
Kansi

Levy-yhtiö Audiovox ei sen kummemmin keskustellut Kikan tai tämän managerin Pia Temisevän kanssa Kikan imagosta. Kikan oma rohkea tyyli kelpasi levy-yhtiöllekin. Promo- ja kansikuvia varten Kikka ja Temisevä tekivät tuubimekkoja Kikan lempiväreistä, vaaleanpunaisesta ja limenvihreästä. Limenvihreä asu on singlen kannessa, vaaleanpunainen asu musiikkivideolla. Syy itse halvasta kankaasta tehtyihin asuihin oli pragmaattinen, sillä sekä Kikka että Temisevä olivat melko rahattomia, eikä levy-yhtiö ollut vielä tässä vaiheessa kiinnostunut rahoittamaan Kikan stailausta.
Musiikkivideo

Kikan manageri Pia Temisevä onnistui saamaan Kikan mukaan Ylen suosittuun Jukebox-tv-ohjelmaan, jonka juontajana toimi Mikko Alatalo. Ohjelmaa varten tarvittiin musiikkivideo, joka kuvattiin Tampereen Tullikamarin Pakkahuoneella, eli silloisella Tulliklubilla, joka oli videon kuvausten aikaan remontissa. Temisevä ompeli Kikan esiintymisasuksi halvasta vaaleanpunaisesta kankaasta topin ja minihameen, mutta tanssivan Kikan päällä toppi valui alas sen verran, että nänni vilahtaa. Videon kuvauksissa paidan valahtaminen tallentui kameralle, mutta ohjaaja Jouko Konttinen lupasi Kikalle ja tämän managerille Pia Temisevälle, ettei vilautus päädy lopulliseen videon.
Videon ensiesitys oli lokakuussa 1989. Kikka sekä Temisevä ja tämän poikaystävä kokoontuivat tämän asunnolle videon ensi-iltana. Kun vilautus näkyy lähetyksessä Kikka ja Temisevä pitävät sitä katastrofina, joka tulee tuhoamaan molempien naisten urat. Temisevän mukaan he viettivät Kikan kanssa kappaleen televisioesitystä seuranneen viikonlopun neljän seinän sisällä, puhelin seinästä irroitettuna. Maanantaina puhelimen vastaaja oli kuitenkin täynnä keikka- ja haastattelupyyntöjä, ja musiikkivideon kautta Kikka ponnahtikin koko kansan tietoisuuteen.
Listasijoitukset

| Lista | Listasijoitus |
| --- | --- |
Jukebox-lista: 2
Radio-lista: 9
Mitsuo Taketani

Mitsuo Taketani poikansa kanssa vuonna 1949.
Mitsuo Taketani (1911–2000) oli japanilainen fyysikko ja marxilainen filosofi. Hän julkaisi teoksen Doctrine of the Three Stages of Scientific Development vuonna 1936. Tämä oli ensimmäinen merkittävä japanilainen panos tieteenfilosofian alalla. Taketani sovelsi ajattelussaan G. W. F. Hegelin dialektiikan teoriaa ja käsitteitä fenomenon, substanssi ja olemus. Hän työskenteli yhdessä Hideki Yukawan kanssa, ja käytti tämän löytämää mesonia esimerkkinä uudesta substanssista.
Nuclear Nightclub

| Nuclear Nightclub Wigwam |
| --- | --- | --- |

Studioalbumin tiedot
 Äänitetty : 13.-17. ja 20.-22.1.1975
 Studio : Marcus Music, Tukholma
 Julkaistu: 27. kesäkuuta 1975   (1989 1. CD-painos)
 Formaatti: LP-levy (LRLP 129)   C-kasetti (LRC 129)   CD-levy (LRCD 129)
 Tuottaja(t): Paavo Maijanen
 Tyylilaji: progressiivinen rock
 Kesto: 37.02
 Levy-yhtiö: Love Records
 Levymerkki: Love Records
Muut kannet
 Albumin takakansi.
Listasijoitukset
  Suomi: 1. (9 viikkoa, elokuu 1975)
Wigwamin muut julkaisut
| Live Music from the Twilight Zone 1975 | Nuclear Nightclub 1975 | Lucky Golden Stripes and Starpose 1976 |
Singlet albumilta Nuclear Nightclub
 ”Freddie Are You Ready / Kite” Julkaistu: 1975
Nuclear Nightclub on suomalaisen Wigwam-yhtyeen viides studioalbumi, joka julkaistiin kesäkuussa 1975. Levy saavutti suuren suosion Suomessa, jossa se nousi albumilistan ykköseksi yhdeksän viikon ajaksi. Vuonna 1976 albumi ylitti kultalevyrajan ja sitä on myyty 25 000 kappaletta. Levy julkaistiin myös ainakin Ruotsissa, Saksan liittotasavallassa, Jugoslaviassa, Hollannissa, Espanjassa, Ranskassa, Japanissa ja Virgin-levymerkillä Isossa-Britanniassa, missä levy myi noin 10 000 kappaleen verran. Levyltä julkaistu single "Freddie Are You Ready" / "Kite" nousi Suomessa kymmenen myydyimmän joukkoon.
Nuclear Nightclub on Wigwamin uuden, niin sanotun ”deep pop” -kauden kokoonpanon (Groundstroem–Pembroke–Rechardt–Österberg) ensimmäinen studiolevy. Tyyliltään se on huomattavasti pelkistetympi ja popmaisempi kuin esimerkiksi edellinen studioalbumi Being (1974).
Yhtye valmistautui levytykseen huolellisesti harjoittelemalla useita viikkoja tuottaja Pave Maijasen ollessa mukana. Useista kappaleista tehtiin demonauha Lahdessa olleessa Microvox-studiossa. Tämä oli Suomessa uraauurtavaa tuohon aikaan.
Varsinaisiin äänityksiin Tukholman Marcus Music -studiolla oli varattu 18 päivää. "Freddie Are You Ready" -kappaleen demonauhoituksesta on julkaistu katkelma Loveradio 4 -kokoelmalevyllä.
Soundi-lehden kriitikoiden äänestyksessä levy sijoittui kaikkien aikojen toiseksi parhaaksi suomalaiseksi levyksi. Vuonna 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Freddie Are You Ready” ylsi kyselyn kokonaistuloksissa sijalle 54.
Kappaleet

Kaikki kappaleet säveltänyt Pekka Rechardt ja sanoittanut Jim Pembroke, ellei toisin mainita. Kaikkien kappaleiden sovitukset Wigwam.
| --- | --- |
 A-puoli Nuclear Nightclub – 2.43 (säv. Jim Pembroke)  Freddie Are You Ready – 5.34  Bless Your Lucky Stars – 6.02 (san. Pekka Rechardt ja Jim Pembroke)  Kite – 4.14 (säv. Jim Pembroke) :  B-puoli Do or Die – 5.03   Simple Human Kindness – 4.02 (säv. Jim Pembroke)  Save My Money & Name – 5.05  Pig Storm – 4.39
Kappaleet > Vuoden 1996 ja 2005 uusintapainoksien bonuskappaleet

Tram Driver – 3.49 (singleltä Tram Driver / Wardance (1975), säv. Jim Pembroke)
Wardance – 3.45 (singleltä Tram Driver / Wardance" (1975))
Bertha Come Back – 2.45 (albumilta Corporal Cauliflowers Mental Function (1977), säv. Jim Pembroke, sov. Ronnie Österberg, Pekka Rechardt, Coste Apetrea, Paavo Maijanen, Eero Koivistoinen ja Jim Pembroke)
A Better Hold (And a Little View) – 3.02 (albumilta Corporal Cauliflowers Mental Function (1977), säv. Jim Pembroke, sov. Ronnie Österberg, Pekka Rechardt, Coste Apetrea, Paavo Maijanen, Eero Koivistoinen ja Jim Pembroke)
All Over Too Soon – 2.52 (albumilta Corporal Cauliflowers Mental Function (1977), säv. Jim Pembroke, sov. Ronnie Österberg, Pekka Rechardt, Coste Apetrea, Paavo Maijanen, Eero Koivistoinen ja Jim Pembroke)
Masquerade at the White Palace – 3.50 (albumilta Corporal Cauliflowers Mental Function (1977), säv. Jim Pembroke, sov. Ronnie Österberg, Pekka Rechardt, Coste Apetrea, Paavo Maijanen, Eero Koivistoinen ja Jim Pembroke)
Goddammaddog – 5.17 (albumilta Corporal Cauliflowers Mental Function (1977), säv. Jim Pembroke, sov. Ronnie Österberg, Pekka Rechardt, Coste Apetrea, Paavo Maijanen, Eero Koivistoinen ja Jim Pembroke)
Kappaleet > Vuoden 2000 uusintapainoksen bonuskappaleet

Kappaleet äänitetty konsertissa Töölönrannan kesäteatterissa 18. kesäkuuta 1975.
Do or Die – 5.40
Simple Human Kindness – 4.08
Freddie Are You Ready – 5.47
Bless Your Lucky Stars – 6.11
Kappaleet > Vuoden 2018 uusintapainoksen bonuskappaleet

Kappaleet äänitetty Ruotsin radiossa marraskuussa 1974.
Bless Your Lucky Stars – 5.47 (instrumental)
Just My Situation – 4.42 (albumilta Pigworm (1974), säv. Jim Pembroke)
Save My Body and Name – 9.05
Simple Human Kindness – 4.31
Pig Storm – 4.48
Freddie Are You Ready – 6.19
No New Games to Play – 9.50 (albumilta Pigworm (1974), säv. Jim Pembroke)
Kokoonpano > Wigwam

Jim Pembroke – laulu, sähköpiano, flyygeli ja taustalaulu
Pekka Rechardt – sähkökitara
Måns Groundstroem – sähköbasso (myös vuosien 1996 ja 2005 uusintapainoksien kappaleilla 9 & 10)
Ronnie Österberg – rummut, marimba (2) ja lyömäsoittimet
Kokoonpano > Muut muusikot

Esa Kotilainen – harmonikka (1), Hohner-klavinetti (5–7), Minimoog-syntetisaattori (2–5), VOX string thing -syntetisaattori (3, 4, 6 & 7) ja kosketinsoittimet (vuosien 1996 ja 2005 uusintapainoksien kappaleilla 11–15)
Paavo Maijanen – taustalaulu (2, 4, 5, 7) ja basso (vuosien 1996 ja 2005 uusintapainoksien kappaleilla 11–15)
Hessu ”Pedro” Hietanen – kosketinsoittimet (vuosien 1996 ja 2005 uusintapainoksien kappaleilla 9 & 10 sekä vuoden 2000 uusintapainoksen kappaleilla 9–12)
Kokoonpano > Tuotanto

Pave Maijanen – tuottaja
Mats Huldén – kansitaide
Risto Vuorimies – valokuvat / SAFTRA
Claes Johansen – vuoden 1996 CD-painoksen kansitekstit
Måns Groundstroem – tuottaja (vuosien 1996 ja 2005 CD-painosten kappaleet 11–15)
Jari Mattila – vuoden 2000 CD-painoksen ulkoasu
Leif Måses – äänitys ja miksaus (Marcus Music, Tukholma, äänitys: 13.-17. ja 20.-22. tammikuuta 1975, miksaus: helmikuu 1975)
Pauli Saastamoinen – vuoden 2000 CD-painoksen 24-bittinen remasterointi
Christer Eklund – vuoden 2018 LP-painoksen bonuskappaleiden tuottaja (Sverige Radio)
Göte Nilsson – vuoden 2018 LP-painoksen bonuskappaleiden äänitys (SK-studio, Radiotalo, Tukholma, 25. marraskuuta 1974)
Arvostelut

Soundi ()
Allmusic:
Kirjallisuutta

Dimery, Robert (toim.): 1001 albumia jotka jokaisen on kuultava edes kerran eläessään.  ((1001 Albums You Must Hear Before You Die, 2006.) Suomalaisen laitoksen päätoimittaja Jake Nyman. Kääntäjät: Esa Kuloniemi ym)  Helsinki:  WSOY, 2010.  ISBN 978-951-0-36217-4
Wigwam
| --- | --- |
Studioalbumit: Hard N’ Horny | Tombstone Valentine | Fairyport | Being | Nuclear Nightclub | Lucky Golden Stripes and Starpose | Dark Album | Light Ages | Titans Wheel | Some Several Moons
Livealbumit: Live Music from the Twilight Zone | Wigwam Plays Wigwam – Live |  Pop-Liisa 3 – Wigwam 1973 |  Live at Töölönranta 1975 | Live at Provinssirock 1991
Kokoelmat: Wigwam | Rumours on the Rebound | Classics – The Rarest | Highlights | Fresh Garbage – Rarities 1969–1977  | Parhaat | 28 Songs from the Twilight Zone
Filha

Logo
Suomen Tuberkuloosin Vastustamisyhdistyksen toimintaan liittyviä tutkimuksia 1953.
Filha ry on suomalainen tuberkuloosin ja keuhkosairauksien asiantuntijajärjestö, joka toteuttaa terveydenhuollon toimintaa kehittäviä hankkeita, edistää keuhkosairauksien ennaltaehkäisyä ja hoitoa sekä kouluttaa terveydenhuoltohenkilöstöä. Yhdistys järjestää säännöllisesti toistuvia koulutuspäiviä, kuten esim. Tartuntatautipäivät, Tuberkuloosipäivä, Tupakka ja terveys -päivä ja Keuhkopäivät.
Filha on ollut aloitteentekijänä ja toimijana valtakunnallisessa astma-, keuhkoahtauma-, tuberkuloosi-, uniapnea-, allergiaohjelmassa ja sisäilmaohjelmassa.
Filhan kansainvälinen toiminta nojaa yhteistyöhön Maailman terveys­järjestö WHO:n, Euroopan Tartuntatautivirasto ECDC:n ja Kansain­välisen tuberkuloosi- ja keuhko­sairaus­unionin (IUATLD) kanssa. Yhdistys toteuttaa tuberkuloosihankkeita EU-alueella ja laajempaa keuhkoterveyshanketta Keski-Aasiassa.
Filhan toiminta rahoitetaan suurimmalta osaltaan julkisilla avustuksilla, muun muassa Ulkoasiainministeriön ja Sosiaali- ja terveysministeriön hankerahoituksella sekä yhdistyksen omaisuuden tuoton turvin. Filha on SOSTEn jäsenjärjestö.
Filhan toimintaa johtaa pääsihteeri Tuula Vasankari, ja yhdistyksen työntekijät edustavat useita eri osaamisalueita painottuen terveydenhuollon osaamiseen.
Historia

Tuberkuloosin Vastustamisyhdistys perustettiin 28. toukokuuta 1907. Siihen liittyi vuonna 1930 Vähävaraisten Keuhkotautisten Avustamisyhdistys, ja uusi yhdistys sai nimen Suomen Tuberkuloosin Vastustamisyhdistys. Vuonna 1992 yhdistyksen nimi muutettiin Hengitys ja terveys ry:ksi. Vuodesta 2003 yhdistys on toiminut nimellä Filha ry (Finnish Lung Health Association).
Rahoitus

Vuosina 1929–1997 yhdistys julkaisi vuosittain tuberkuloosi­joulu­merkkejä, joilla rahoitettiin joulumerkkikotien toimintaa.
Vuosina 2017–2022 STEA on tukenut järjestöä yli 2,75 miljoonalla eurolla rahapeli- ja verovaroista.
Imre (nimi)

Imre on unkarilainen miehen etunimi. Nimi esiintyy myös sukunimenä. Nimen muita muotoja eri kielissä ovat ainakin Emerik, Emeric, Emerich, Emmerich, Amerigo ja Imrich.
Tausta ja käyttö Unkarissa ja Virossa

Imre-nimelle on useita alkuperäselityksiä. Sitä on johdettu sekä germaanisesta Amalrik- tai Emmerich-nimimuodosta että germaanisesta Henrik (Heinrich, Heimrich) -nimestä. Unkarissa ensimmäinen tunnettu Imre-nimen kantaja oli Pyhä Imre, Tapani Pyhän vuonna 1031 nuorena kuollut poika, joka tiettävästi sai nimensä enonsa, Saksan keisari Henrik II:n mukaan, ja vanhimmissa latinankielisissä lähteissä hänen nimensä esiintyy muodossa He(i)nricus, vaikka sitä myöhemmin ruvettiin latinalaistamaan muotoon Emericus. Imren nimipäivä on unkarilaisessa kalenterissa Pyhän Imren kanonisoinnin muistopäivä, 5. marraskuuta.
Myös Virossa Imre on ollut käytössä miehen etunimenä. Nimistöntutkija Annika Hussar luokittelee sen niiden uusien ulkomaisten etunimien joukkoon, joita Virossa ruvettiin käyttämään toisen maailmansodan jälkeen myös venäläisen etunimistön välttämiseksi. Vuonna 2024 Imre-nimisiä miehiä oli Virossa 632. Imren nimipäivä on virolaisessa kalenterissa sama kuin Henrik (Hindrek, Indrek, Ints) -nimisillä eli 10. huhtikuuta.
Tunnettuja Imrejä > Hallitsijoita ja kuninkaallisia

Pyhä Imre, Unkarin kuninkaan Tapani Pyhän poika (k. 1031)
Imre, Unkarin kuningas 1196–1205
Imre Bebek, Transilvanian voivodi 1392–1393
Imre II Bebek, Transilvanian voivodi 1446–1448
Tunnettuja Imrejä > Etunimi

Imre Bujdosó, (s. 1959), unkarilainen  miekkailija
Imre Farkas (vuodesta 2002 András Kassai-Farkas, 1935–2020), unkarilainen ratameloja ja olympiamitalisti
Imre Frivaldszky (1799–1870), unkarilainen kasvitieteilijä ja entomologi
Imre Földi (1938–2017), unkarilainen painonnostaja
Imre Gedővári (1951–2014), unkarilainen miekkailija
Imre Harangi (1913–1979), unkarilainen kevyen sarjan amatöörinyrkkeilijä
Imre Hódos (1928–1989), unkarilainen kreikkalais-roomalaisen tyylin painija
Imre Hollai (1925–2017), unkarilainen diplomaatti ja poliitikko
Imre (Emmerich) Kálmán (1882–1953), unkarilainen säveltäjä
Imre Kertész (1929–2016), unkarilainen kirjailija, Nobelin kirjallisuuspalkinnon saaja 2002
Imre Kovács (1921–1996), unkarilainen jalkapalloilija
Imre Lakatos (1922–1974), unkarilaissyntyinen tieteen- ja matematiikanfilosofi
Imre Madách (1823–1864), unkarilainen kirjailija
Imre Molnár (1949–2019), unkarilainen telinevoimistelija
Imre Nagy (1896–1958), unkarilainen poliitikko
Imre Nagy (1933–2013), unkarilainen nykyaikainen viisiottelija
Imre Kémeri Nagy (1903–1942), unkarilainen lehtimies
Imre Németh (1917–1989), unkarilainen moukarinheittäjä
Imre Peterdi (s. 1980), unkarilainen jääkiekkoilija
Imre Polyák (1932–2010), unkarilainen kreikkalais-roomalaisen tyylin painija
Imre Pozsgay (1933–2016), unkarilainen poliitikko
Imre Szász (1927–2023), unkarilainen kirjailija
Imre Thököly (1657–1705), unkarilainen kapinajohtaja
Imre Ungár (1909–1972), unkarilainen pianisti
Tunnettuja Imrejä > Sukunimi

Géza Imre (s. 1974), unkarilainen kalpamiekkailija
Arthur Castrén

| Arthur Castrén |
| --- | --- |

Helsingin kaupunginjohtaja
 1922–1930  
Seuraaja:  Antti Tulenheimo
Sisäasiaintoimituskunnan päällikkö
 Svinhufvudin I hallitus 27.11.1917–27.5.1918 Paasikiven I hallitus 27.5.1918–27.11.1918  
Seuraaja:  Antti Tulenheimo
Kansanedustaja
 1.6.1909–5.2.1913  
Ryhmä/puolue:  Nuorsuomalainen Puolue
Vaalipiiri:  Oulun läänin eteläinen vaalipiiri
Henkilötiedot
Syntynyt: 10. kesäkuuta 1866 Turtola
Kuollut: 29. kesäkuuta 1946 (80 vuotta)
Tiedot
Puolue:  Nuorsuomalainen Puolue
Johan Arthur Castrén (10. kesäkuuta 1866 Turtola – 29. kesäkuuta 1946 Pietarsaari) oli suomalainen nuorsuomalainen poliitikko, senaattori ja Oulun pormestari sekä Helsingin kaupunginjohtaja. Castrén oli nuorsuomalaisten kansanedustaja vuosina 1909–1913 ja sisäasiaintoimituskunnan päällikkö 1917–1918.
Elämä ja ura

Arthur Castrén kuului Castrénin virkamies- ja pappissukuun. Hänen vanhempansa olivat rovasti Johan Robert Castrén ja Ida Taucher, vanhempi veli oli niin ikään nuorsuomalainen poliitikko Kaarlo Castrén.
Castrén suoritti ylioppilastutkinnon 1884 ja sen jälkeen yleisen oikeustutkinnon 1888 saaden varatuomarin arvon 1891. Hän toimi Oulun pormestarina vuosina 1896–1908 ja edusti myös Oulun kaupunkia porvarissäädyssä valtiopäivillä 1904–1905 ja 1905–1906. Perustuslaillisena Castrén oli Nikolai Bobrikovin aikaan erotettu virastaan lokakuussa 1903, mutta pääsi takaisin huhtikuussa 1906 ja valittiin Oulun kaupungin oikeuspormestariksi 1908, josta virasta hän sai eron marraskuussa 1918. Oulun aikanaan hän oli myös kaupunginvaltuuston jäsen 1904–1905 ja 1908–1917.
Nuorsuomalaisen Puolueen listoilta Castrén valittiin kansanedustajaksi ensi kerran vuonna 1909 ja jatkoi kunnes sai eron eduskunnasta terveydellisistä syistä 1913. Hänet nimitettiin sisäasiaintoimituskunnan päälliköksi niin sanottuun itsenäisyyssenaattiin marraskuussa 1917; samassa hallituksessa oli senaattorina myös hänen serkkunsa Jalmar Castrén. Arthur Castrén pyrki alkuun saamaan hallituksen käyttöön tiukkaa järjestysvoimaa sisäisten levottomuuksien tukahduttamiseksi.
Tammikuussa 1918 suojeluskuntien julistaminen hallituksen joukoiksi oli viimeinen askel tiellä sisällissotaan, jonka ajan Castrén joutui piileskelemään punaisten hallitsemassa Helsingissä. Saksalaisten vallattua pääkaupungin hän johti huhti-toukokuussa lyhyen aikaa neljän piileskelijän muodostamaa puolikasta "Castrénin senaattia", kunnes Vaasaan paenneet muut senaattorit pääsivät palaamaan. Tänä aikana hän antoi määräykset punavankien kohteluun, joka ilmeisesti jäi hänen mielestään sittenkin liian lieväksi. Castrén jatkoi samassa senaattorinvirassa vielä Paasikiven senaatissa.
Viimeisen uransa Castrén loi Helsingin kaupunginjohtajana vuosina 1922–1930 ja muodollisesti ylempänä kunnallispormestarina 1931–1936. Näissäkin tehtävissä hän asennoitui tiukasti järjestysongelmina pitämiään vasemmiston joukkoesiintymisiä vastaan, lähettäen muun muassa palokunnan hajottamaan niin sanotun punaisen päivän 1. elokuuta 1929 kommunistien mielenosoituksia.
Aiheesta muualla

.aspx Arthur Castrén Suomen kansanedustajat. Eduskunta.
Arthur Castrén Suomen ministerit. Valtioneuvosto.
| 0 | 1 | 2 |
| --- | --- | --- |
| Edeltäjä: – | Suomen sisäasiainministeri (sisäasiaintoimituskunnan päällikkö) 1917−1918 | Seuraaja: Antti Tulenheimo |
Nuorsuomalaisten kansanedustajat
| n k Nuorsuomalaisen Puolueen kansanedustajat 1909–1910 |
| --- | --- |
Eduskuntaryhmä (28):  Ahmavaara  Brander  A. Castrén  J. Castrén  Z. Castrén  Erkko  Fränti  Hannula  Haveri  Heiskanen  Homén  Hultin  Kaasalainen  Kaskinen  Keltanen  Mikkola  Nuora  Nylander  Pennanen  Pesonen  Riihelä  Sinkko  Snellman  Sthålberg  Svinhufvud  Talas  Viljakainen  Åkesson 
| n k Nuorsuomalaisen Puolueen kansanedustajat 1910–1911 |
| --- | --- |
Eduskuntaryhmä (28):  Ahmavaara  Arokallio  Astala  A. Castrén  J. Castrén  Erkko  Fränti  Hannula  Homén  Hultin  Kaasalainen  Kekki  Koskelin  Lilius  Löthman-Koponen  Nylander  Pennanen  Pietinen  Puhakka  Renvall  Riihelä  Setälä  Snellman  Svinhufvud  Talas  Tanttu  Viljakainen  Åkesson 
| n k Nuorsuomalaisen Puolueen kansanedustajat 1911–1914 |
| --- | --- |
Eduskuntaryhmä (28):  Ahmavaara  Arokallio  Astala  Brander  A. Castrén (1911–1913)  J. Castrén  Erkko  Fränti  Hannula  Heiskanen  Homén  Hultin  Jalkanen  Kaskinen  Kurikka  Lilius  Linna (1913–1914)  Nuora  Nylander  Pennanen  Pietinen  Puhakka  Renvall  Riihelä  Saariaho (1913–1914)  Snellman  Svinhufvud  Talas  Tanttu  Viljakainen  (1911–1913†) 
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Suomi (KANTO) 
Henkilöt:  Kansallisbiografia  Eduskunta  Biografiasampo  Ylioppilasmatrikkeli 1853–1899
Centrum

Mikkelin Centrum 1960-luvun keskivaiheilla.
Centrum [sentrum] oli E-liikkeen eli edistysmielisen osuuskauppaliikkeen 1950-luvun jälkipuoliskolta asti ylläpitämä suomalainen tavarataloketju. Centrum-tavarataloja toimi etenkin 1960-luvun lopulta 1980-luvulle kymmenien suomalaiskaupunkien, -kauppaloiden ja isojen maalaiskuntien keskustoissa. Enimmillään Centrum-nimisiä myymälöitä oli 65 vuonna 1976, kun myös pienten maalaisosuusliikkeiden isoimpia päämyymälöitä oli ryhdytty kutsumaan Centrumeiksi. 1980-luvun lopulla Eka-yhtymä lopetti Centrum-tavaratalot tai muutti ne Eka-marketeiksi.
Ghostface Killah

| Dennis Coles |
| --- | --- |

Henkilötiedot
Syntynyt: 9. huhtikuuta 1970 (ikä 54)
Muusikko
Taiteilijanimi:  Ghostface, Ghostface Killah, Tony Starks, Pretty Toney, P.Tone
Laulukielet:  englanti
Aktiivisena:  1991-
Tyylilajit:  Hip hop
Yhtyeet:  Wu-Tang Clan
Levy-yhtiöt:  Razor Sharp, Epic, Starks Enterprises, Def Jam
Aiheesta muualla
www.ghostfacekillah.com
  [ Muokkaa Wikidatassa ] [ ohje ]  
Dennis Coles (s. 9. toukokuuta 1970), tunnettu paremmin taiteilijanimellään Ghostface Killah, on yhdysvaltalainen rap-artisti ja hiphop-ryhmä Wu-Tang Clanin jäsen. Ghostface Killah julkaisi vuonna 1996 debyyttialbuminsa Ironman. Ghostface Killah julkaisi vuonna 2000 seuraavan albuminsa Supreme Clientelen. Se myi yli 700 000 kappaletta. Hän julkaisi myös Trife Da Godin kanssa albumin vuonna 2005. Ghostface Killah tunnetaan räväkästä pukeutumisestaan, isoista ketjuista ja muista koruista kuten myös ainutlaatuisesta tyylistään. Uransa alussa Ghostface piti kasvoillaan myös naamiota.